Diari Oficial de la Generalitat Valenciana


Sumari del DOGV 2448, del 13-02-1995 (1995/833811)

ORDRE de 2 de desembre 1994, de la Conselleria d'Educació i Ciència per la qual es concedeix autorització d'obertura i de funcionament com a centre docent privat del Seminario Menor Diocesano, de Xàtiva (València).
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/12/02/(6)/dof/vci/html**

### Dades del document

Número de DOGV
:   2448

Data del DOGV
:   13-02-1995

Secció del DOGV
:   DISPOSICIONS GENERALS

Número del document
:   1995/833811


Data del document
:   02-12-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 2 de desembre 1994, de la Conselleria d'Educació i Ciència per la qual es concedeix autorització d'obertura i de funcionament com a centre docent privat del Seminario Menor Diocesano, de Xàtiva (València).  
L'expedient ha sigut incoat pel representant de l'Arquebisbat de València, el qual sol·licita autorització per a l'obertura i funcionament, com a centre docent privat d'Educació Secundària Obligatòria, del Seminario Menor Diocesano, de Xàtiva (València).  
La Direcció Territorial d'Educació de València ha considerat procedent accedir al que es sol·licita vistos els informes favorables de la Inspecció Educativa i la Unitat Tècnica de Construccions.  
La Direcció General de Centres Docents va aprovar per Resolució de 21 de juny de 1994 el projecte de les obres per a l'autorització del centre esmentat.  
Vistos la Llei Orgànica reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, modificat pel Reial Decret 1487/94, d'1 de juliol; el Reial Decret 332/1992, de 3 d'abril, (BOE de 9 d'abril), sobre autoritzacions de centres docents privats per a impartir ensenyaments de règim general no universitaris i l'Ordre de 28 de febrer de 1994 del Ministeri d'Educació i Ciència sobre autoritzacions com a centres docents privats dels seminaris menors diocesans i de religiosos de l'església catòlica.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar l'obertura i funcionament del centre docent privat les dades del qual són les següents:  
Titular: Arquebisbat de València  
Denominació específica: Seminario Menor Diocesano  
Domicili: Camí Dos Molins, s/n  
Localitat; Xàtiva  
Província: València  
Codi: 86188321  
Ensenyaments que s'autoritzen: Educació Secundària Obligatòria.  
Número d'unitats autoritzades i capacitat autoritzada: 4 unitats amb 120 llocs escolars.  
Segon  
Autoritzar al centre per a fer ensenyaments de 7é. i 8é. d'Educació General Bàsica, provisionalment i fins a la seua extinció d'acord amb el calendari vigent d'aplicació de la LOGSE.  
Tercer  
Aquestes autoritzacions tindran efectes progressius des del començament del curs acadèmic 1994/95, en relació a la implantació gradual dels nous ensenyaments d'acord amb el calendari vigent d'aplicació de la nova ordenació educativa abans esmentada.  
DISPOSICIó ADDICIONAL  
La present autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 2 de desembre de 1994  
El conseller d'Educació i Ciència,  
JOAN ROMERO I GONZáLEZ


Còpia Permalink ELI